stanford-oval/wikipedia huggingface dataset:
דראגומיר יובאנוביץ'

דְרָאגוֹמִיר יוֹבָאנוֹבִיץ' (בסרבית קירילית: Драгомир Јовановић, בסרבו-קרואטית: Dragomir Jovanović;‏ 27 ביולי 1902, פוז'ארוואץ, ממלכת סרביה-17 ביולי 1946, בלגרד, הרפובליקה הפדרלית הסוציאליסטית של יוגוסלביה) היה פוליטיקאי סרבי, משתף פעולה עם הנאצים, אשר כיהן כמפקד משטרת ביטחון הפנים, ובהמשך כראש עיריית בלגרד הממונה מטעם ממשלת הבובות של מילאן נדיץ' (ממשלת ההצלה הלאומית). לאחר מלחמת העולם השנייה, נשפט, הורשע והוצא להורג.
קורות חייו

דראגומיר יובאנוביץ' נולד בפוז'ארוואץ. בסוף שנות ה-20 של המאה ה-20 הגיע לבלגרד, גויס למשטרה המקומית ובהמשך מונה למפקד המשטרה. לאורך שנות כהונתו כמפקד משטרת בלגרד, עמד יובאנוביץ' בקשרים אישיים עם היינריך הימלר וריינהרד היידריך והחל מ-1937 נועד עימם מספר פעמים. ככל הנראה היה חפרפרת של הגרמנים. קשריו הטובים עם הגרמנים סייעו לו בהמשך בקבלת מינויים לתפקידים ביצועיים.
לאחר כיבוש יוגוסלביה על ידי גרמניה הנאצית וכינון ממשלת הבובות של הגנרל מילאן נדיץ' עמד יובאנוביץ' בראש הפעילות האנטי-יהודית מטעם ממשלת נדיץ' ומונה לממונה על ביטחון הפנים. הוא ניהול את מבצע התיעוד והרישום של יהודי בלגרד ונכסיהם, לקראת שילוחם לעבודות כפייה והחרמת רכושם. בהמשך, מונה לראש עיריית בלגרד. יובאנוביץ' מונה לאחראי על הקמת מחנה הריכוז באנייצה והוא מינה את סווטוזאר וויקוביץ' למפקדו הראשון. יובאנוביץ' פרסם באופן תדיר בעיתוני בלגרד, צווי התייצבות לצורך רישום לכל יהודי העיר כולל נתינים זרים.
במקביל לכהונתו בממשלת ההצלה הלאומית תמך ומימן בסתר את הצ'טניקים. הוא רקם קשרים אישיים עם מנהיג התנועה דראז'ה מיכאילוביץ' וסייע לכוחותיו גם בהברחת נשק. בשלהי 1944, כאשר כוחות הפרטיזנים של טיטו נעו לעבר בלגרד במטרה לשחרר אותה מהכיבוש הגרמני, נמלטו נציגי "ממשלת ההצלה הלאומית" ובכלל זה דראגומיר יובאנוביץ' מבלגרד. במאי 1945 הגיע לאוסטריה, ניסה להבריח את הגבול לשווייץ, אך נלכד על ידי כוחות צרפתיים סמוך לעיר ברגנץ. בהמשך, הוסגר ליוגוסלביה והועמד לדין בעוון שיתוף פעולה עם הנאצים ופשעים נגד העם היוגוסלבי. הוא הורשע וב-17 ביולי 1946 הוצא להורג על ידי כיתת יורים.
הערות שוליים

↑  Government of National Salvation, באתר vojska.net (באנגלית).
↑  ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמוד 286, 291-290, 302, 321.
↑  מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 52-50.
| --- | --- |
בקרת זהויות :  PLWABN: 9812454981405606  GND: 1201584280  ISNI: 0000 0000 2420 1035  LCCN: n85354381  VIAF: 11307703   WorldCat (עם VIAF): 11307703
דיאנה דונדואי

| --- | --- |

 לידה:  22 בדצמבר 1982 (בת 41) קראיובה, רומניה 
 מדינה:  רומניה 
 השכלה:  Paris 12 University 
 
דיאנה דונדואי (ברומנית: Diana Dondoe; נולדה ב-22 בדצמבר 1982) היא דוגמנית רומנייה.
ביוגרפיה

דונדואי נולדה ב-22 בדצמבר 1982 בקראיובה שברומניה.
היא התגלתה בבוקרשט על ידי סוכן דוגמניות, היא הופיעה בקמפיינים לחברות כמו שאנל, פראדה וH&M. בשנת 2009 הובילה את קמפיין האביב והקיץ של חברת הג'ינסים "Rock and Republic".
בשנת 2005 הופיעה בלוח השנה של פירלי, היא הייתה על שער מגזין ווג הצרפתי ומגזין סגנון החיים האמריקאי "WSJ." הנמצא בבעלות דאו ג'ונס.
ב-2009 הופיעה בסרט התיעודי על עולם האופנה הנקרא "תמונה לי: יומנה של דוגמנית".
בנוסף לדוגמנות היא למדה אנגלית וספרדית.
ד'תתצ"ח

ד'תתצ"ח (4898)  היא שנה עברית  אשר  החלה ביום א' בתשרי, אור ל-18 בספטמבר 1137 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1138. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
נולדו

י"ד בניסן – רבי משה בן מימון (הרמב"ם), "הנשר הגדול", שנחשב לאחד מגדולי הפוסקים וההוגים היהודיים בכל הדורות.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
הרמב"ם
היסטוריה של עם ישראל
דראגומירשט (מחוז מרמורש)

| --- | --- |
סמל דראגומירשטסמל דראגומירשט

 מדינה:  רומניה רומניה
 מחוז:  מרמורש
 ראש העיר:  Vasile Țiplea
 בירת העיר:  דראגומירשט 
 שטח:  101.09 קמ"ר
 גובה:  228 מטרים
 אוכלוסייה:  ‏
  ‑ בעיר:  3,154 (1 בדצמבר 2021)
 קואורדינטות:  47°40′01″N 24°17′29″E﻿ / ﻿47.6669°N 24.2914°E﻿ / 47.6669; 24.2914 
 אזור זמן:  UTC +2
 http://www.dragomiresti-maramures.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור דראגומירשט(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור דראגומירשט  he tabBackground:;tabBorder:#aaa;defaultTab:0;
 
דראגומירשט (בהונגרית:Dragomirești, ביידיש:דראגאמירעשט) היא עיר קטנה במחוז מרמורש ברומניה. הוכרזה כעיר בשנת 2004. במפקד של 2002 נקבע ש-99.5 אחוז מתושבי העיר הם רומנים.
הקהילה היהודית

על פי מפקדי האוכלוסין, מספר היהודים בדראגומירשט בשנת 1920 היה 756, והם היוו 28 אחוז מכלל האוכלוסייה. בשנת 1941 היו בדראגומירשט 684 יהודים. כיום (2013) אין יהודים במקום.
היהודים הראשונים הגיעו לדראגומירשט בשליש הראשון של המאה ה-18. בסוף המאה ה-18 התארגנה במקום קהילה שבהתבססה על חסידי קוסוב שבאו מגליציה ומפודוליה. יהודי המקום עסקו במסחר תבואה וצאן, עבדו בתעשיית העץ ובחקלאות. במקום הוקם בית כנסת ובית מדרש חסידי, מקווה טהרה ובית עלמין.
הרב הראשון של הקהילה היה משה שטרן. מ-1903 כיהן כרב יצחק מאיר שוורץ שחיבר מספר חיבורים. ב-1911 נתמנה כרב מנחם מנדל שפירא, והרב האחרון היה משה ישראל פלדמן שאף עמד בראש ישיבה שהייתה במקום. בישיבה למדו כ-45 תלמידים והיא התקיימה עד ימי השואה.
עם תחילת שואת יהדות הונגריה באביב 1944, נבנה במרכז הכפר  גטו בו רוכזו כל יהודי הכפר וכפרים אחרים מאזור. סך הכל היו בגטו כ-2,000 איש. ב-15 במאי החלו יהודי הגטו במסע מפרך בן 25 ק"מ לעיירה וישווה, שם עלו היהודים על רכבות שלקחו אותם למחנה אושוויץ, ושם נספו רובם.
כ-50 מיהודי הכפר חזרו למקום לאחר השואה, אולם זמן קצר אחר כך, עזבו את הכפר כולם ורובם עלו לישראל.
לקריאה נוספת

פנקס הקהילות, רומניה כרך שני, הוצאת יד ושם, ירושלים, תש"ם, עמ' 125-126
דיאנה היידן

| --- | --- |

 לידה:  1 במאי 1973 (בת 51) היידראבאד, הודו 
 מדינה:  הודו 
 השכלה:  דרמה סטודיו לונדון  St. Ann's High School, Secunderabad  האקדמיה המלכותית לאמנות הדרמה 
 תקופת הפעילות:  מ-1997 
 השקפה דתית:  נצרות 
 www.dianahayden.com
 
דיאנה היידן (נולדה ב-1 במאי 1973) היא דוגמנית ושחקנית הודית ומיס עולם לשנת 1997.
ביוגרפיה

דיאנה היידן נולדה בהיידראבאד, הודו למשפחה נוצרית. לאחר סיום בית הספר היא החלה לעסוק בדוגמנות ותקופה קצרה עבדה ביחסי ציבור.
בשנת 1996 החלה להשתתף בתחרויות יופי. בתחרות "מיס הודו 1997" היא זכתה במקום השני, וקיבלה זכות להשתתף בתחרות מיס עולם בו זכתה בשנת 1997. בנוסף לתואר הראשי, היא זכתה בשלוש תוארי משנה באותה תחרות.
לאחר הזכייה היא קיבלה מספר חוזים לייצוג חברות בהודו, והשתתפה באירועי צדקה.
בהמשך היא עברה ללונדון וסיימה בית ספר למשחק. בעקבות כך היא הצטלמה במספר סרטים הודים.
בשנים 2001 ו-2002 היא הייתה מנחה של תחרות "מיס אירופה" לצד ז'וליאן לפרס.
היידן התחתנה בשנת 2013 ויש לה שלושה ילדים.
דיאדייה סמאסקו

דיאדייה סמאסקו (בצרפתית: Diadie Samassékou; נולד ב-11 בינואר 1996 במאלי) הוא כדורגלן מאלי המשחק בעמדת הקשר באולימפיאקוס ובנבחרת מאלי.
קריירת מועדונים

סמאסקו נולד במאלי, וגדל במחלקת הנוער של ריאל במקו, קבוצת מבירת המדינה, במקו. ב-17 באוגוסט 2015 עבר סמאסקו לליפרינג מהליגה האוסטרית הראשונה, הליגה השנייה בחשיבותה באוסטריה. הוא ערך במועדון 25 הופעות ליגה.
לקראת עונת 2016/2017 חתם סמאסקו ברד בול זלצבורג מהבונדסליגה האוסטרית. ב-15 ביולי 2016 ערך סמאסקו את הופעת הבכורה שלו במועדון, כששיחק 90 דקות והוחלף בניצחון 1–3 על פורברץ שטייר במסגרת הגביע האוסטרי. ב-30 ביולי 2016 ערך סמאסקו את הופעת הבכורה שלו בליגה, כששיחק 65 דקות בתיקו 1-1 נגד וולפסברג במסגרת המחזור השני.
בקיץ 2019 חתם סמאסקו בהופנהיים מהבונדסליגה על חוזה לחמש שנים.
קריירה בינלאומית

ב-29 ביוני 2014 ערך סמאסקו את הופעת הבכורה שלו בנבחרת מאלי, כשנכנס כמחליף בדקה ה-69 בניצחון 1–3 על נבחרת סין במשחק ידידות. בקיץ 2019 השתתף סמאסקו בגביע אפריקה לאומות 2019 עם נבחרת מאלי, והבקיע שער בתיקו 1-1 מול תוניסיה בשלב הבתים. מאלי וסמאסקו הודחו בשמינית הגמר לאחר הפסד 0–1 לחוף השנהב.
נכלל בסגל נבחרת מאלי לטורניר גביע אפריקה לאומות 2023.
הערות שוליים

↑  CAF announces Final Squad List for TotalEnergies Africa Cup of Nations Cote d'Ivoire 2023  באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
| נבחרת מאלי – גביע אפריקה לאומות 2019 |
| --- | --- | --- |
|  1 מונקורו •  2 המ. טראורה •  3 קונה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 מארגה •  10 ק. קוליבאלי •   11 ל. קוליבאלי •  12 קויטה • 13 ואגה •  14 א. טראורה • 15 פופאנה • 16 דיארה • 17 סאקו • 18 דוקורה • 19 דז'נפו • 20 ניאנה • 21 א.נ. טראורה • 22 קייטה • 23 דיאבי • מאמן: מגאסובה |  1 מונקורו •  2 המ. טראורה •  3 קונה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 מארגה •  10 ק. קוליבאלי •   11 ל. קוליבאלי •  12 קויטה • 13 ואגה •  14 א. טראורה • 15 פופאנה • 16 דיארה • 17 סאקו • 18 דוקורה • 19 דז'נפו • 20 ניאנה • 21 א.נ. טראורה • 22 קייטה • 23 דיאבי • מאמן: מגאסובה | מאלי |
| נבחרת מאלי – גביע אפריקה לאומות 2021 |
| --- | --- | --- |
|  1 מונקורו •  2 המ. טראורה •  3 ש. טראורה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 טורה •  10 ק. קוליבאלי •   11 ל. קוליבאלי •  12 סיסאקו • 13 ס. קוליבאלי •  14 א. טראורה • 15 פופאנה • 16 דיארה • 17 סאקו • 18 קונה • 19 ג'נפו • 20 ביסומה • 21 א.נ. טראורה • 22 דיאוורה • 23 דיאנג • 24 סמאקה • 25 סינאיוקו • 26 קמארה • 27 קואמה • 28 הא. טראורה • מאמן: מגאסובה |  1 מונקורו •  2 המ. טראורה •  3 ש. טראורה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 טורה •  10 ק. קוליבאלי •   11 ל. קוליבאלי •  12 סיסאקו • 13 ס. קוליבאלי •  14 א. טראורה • 15 פופאנה • 16 דיארה • 17 סאקו • 18 קונה • 19 ג'נפו • 20 ביסומה • 21 א.נ. טראורה • 22 דיאוורה • 23 דיאנג • 24 סמאקה • 25 סינאיוקו • 26 קמארה • 27 קואמה • 28 הא. טראורה • מאמן: מגאסובה | מאלי |
| נבחרת מאלי – גביע אפריקה לאומות 2023 |
| --- | --- | --- |
|  1 דיאוורה •  2 ה. טראורה •  3 דאנטה •  4 א. היידארה •  5 קויאטה •  6 ס. ניאקאטה •  7 מ. דומבייה •  8 סמאסקו •  9 סיסוקו •  10 ביסומה •   11 קוליבאלי •  12 קמארה • 13 דיארה •  14 דוקורה • 15 פופאנה • 16 דיארה • 17 סאקו • 18 י. ניאקאטה • 19 דיאבטה • 20 קויטה • 21 א. טראורה • 22 א. דומבייה • 23 דיאנג • 24 ב. טראורה • 25 סינאיוקו • 26 ק. דומביה • 27 דורז'לה • מאמן: שלה |  1 דיאוורה •  2 ה. טראורה •  3 דאנטה •  4 א. היידארה •  5 קויאטה •  6 ס. ניאקאטה •  7 מ. דומבייה •  8 סמאסקו •  9 סיסוקו •  10 ביסומה •   11 קוליבאלי •  12 קמארה • 13 דיארה •  14 דוקורה • 15 פופאנה • 16 דיארה • 17 סאקו • 18 י. ניאקאטה • 19 דיאבטה • 20 קויטה • 21 א. טראורה • 22 א. דומבייה • 23 דיאנג • 24 ב. טראורה • 25 סינאיוקו • 26 ק. דומביה • 27 דורז'לה • מאמן: שלה | מאלי |
דיזי רסקל

| --- | --- |

 לידה:  18 בספטמבר 1984 (בן 40) לונדון, אנגליה
 שם לידה:  דילן קוובנה מילס
 שם במה:  Dizzee Rascal 
 מוקד פעילות:  הממלכה המאוחדת 
 תקופת הפעילות:  מ-2000
 מקום לימודים:  Langdon Park Secondary School, St Paul's Way Trust School 
 עיסוק:  ראפר, פזמונאי, מפיק מוזיקלי
 סוגה:  היפ הופ
 שפה מועדפת:  אנגלית 
 כלי נגינה:  קולות, ביטבוקס, סינתיסייזר
 חברת תקליטים:  אקס-אל • דירטי סטנק • איילנד
 שיתופי פעולה בולטים:  קלווין האריס, שירלי באסי, ארקטיק מאנקיז, פלורנס אנד דה משין, רובי ויליאמס, טייני טמפה
 פרסים והוקרה:  פרס מרקיורי (2003)  חבר במסדר האימפריה הבריטית 
 http://dizzeerascal.co.uk
 פרופיל ב-IMDb
 
דילן קוובנה מילס (באנגלית: Dylan Kwabena Mills; נולד ב-18 בספטמבר 1984), ידוע בשם הבמה דיזי רסקל (Dizzee Rascal), הוא ראפר, פזמונאי ומפיק מוזיקלי בריטי.
ביוגרפיה

מילס נולד בלונדון. אביו הניגרי נפטר כשהיה צעיר, והוא גדל בעירבו שבלונדון, במשפחה חד-הורית, על ידי אמו הגנאית פריסילה, עליה הוא אומר, "היו לי סוגיות בילדותי. הייתי אלים ומשובש. הדרך שהאמא עזרה לי הייתה למצוא לי בית ספר אחר בכל פעם שגורשתי, היא תמיד נלחמה להחזיק אותי במערכת החינוך". הוא למד בסדרה של בתי ספר במזרח לונדון וגורש מארבעה מהם.
קריירה

בסביבות גיל 14, הפך דיזי רסקל לתקליטן חובב, תוך שהוא גם מבצע שירים כמקובל בתרבות מערכת הסאונד, ומופיע מדי פעם בתחנות רדיו פיראטיות מקומיות. בגיל שש עשרה, הוא הפיק בעצמו את הסינגל הראשון שלו, "I Luv U"', שהצליח להגיע למקום ה-5 במצעד האינדי של בריטניה. כמו כן, חתם בחברת התקליטים אקס-אל רקורדינגס. בשנת 2003 הוציא את אלבום הבכורה שלו, Boy in da Corner. האלבום נחל שבחים רבים ממבקרי המוזיקה, הגיע למקום ה-23 במצעד האלבומים הבריטי ואף קיבל מאיגוד תעשיית ההקלטות הבריטי את תואר הזהב. כמו כן זכה האלבום בפרס מרקיורי.
בשנת 2004 זכה רסקל בפרס NME לחדשנות. במהלך אותה השנה, הוציא את אלבום האולפן השני שלו, Showtime. האלבום זכה להצלחה מסחרית רבה, תוך שהגיע למקום ה-8 במצעד האלבומים הבריטי, וכן זכה לשבחים ממבקרי המוזיקה. הסינגל הראשון מתוך האלבום, "Stand Up Tall", נכלל בפסקול משחק הווידאו FIFA Street.
ביוני 2007 הוציא את אלבום האולפן השלישי שלו, Maths + English. האלבום הגיע למקום הראשון במצעד האלבומים העצמאיים הבריטי וזכה בתואר אלבום זהב על מכירת 100,000 עותקים.
בספטמבר 2009 הוציא את אלבום האולפן הרביעי שלו, Tongue n' Cheek, שכלל את הלהיטים "Dance wiv Me", "Bonkers", "Holiday" ו-"Dirtee Disco", שהגיעו למקום הראשון במצעד הסינגלים הבריטי. האלבום עצמו זכה להצלחה רבה, תוך שהגיע למקום השלישי במצעד האלבומים הבריטי ואף קיבל את תואר הפלטינה מאיגוד תעשיית ההקלטות הבריטי. כמו כן, זכה רסקל בזכות האלבום בפעם השנייה במהלך הקריירה שלו בפרס מרקיורי. בשנת 2010 זכה בפרס המוזיקה הבריטית לאמן הסולו הטוב ביותר.
בספטמבר 2013 הוציא את אלבום האולפן החמישי שלו, The Fifth, שכלל את הלהיט "Goin' Crazy" בשיתוף רובי ויליאמס, שהגיע למקום החמישי במצעד הסינגלים הבריטי. האלבום לא הצליח לשחזר את הצלחת קודמו, והגיע למקום ה-10 במצעד האלבומים הבריטי. ביולי 2017 הוציא את אלבום האולפן החמישי שלו, Raskit, שהגיע גם הוא למקום ה-10 במצעד האלבומים הבריטי וזכה לשבחים ממבקרי המוזיקה.
באחד מהשירים מאלבום זה, Ghost, נעשה סאמפל מהשיר אנשי הדממה של להקת חיל הים.
בשנת 2022 תרם את קולו לסרט האנימציית סטופ-מושן "הבית" של שירות הסטרימינג נטפליקס, בתפקיד של השוטר.
דיסקוגרפיה > אלבומי אולפן

2003: Boy in da Corner
2004: Showtime
2007: Maths + English
2009: Tongue n' Cheek
2013: The Fifth
2017: Raskit
דיסקוגרפיה > אלבומי הופעה

2002: Sidewinder Live
דיסקוגרפיה > מיקסטייפים

2012: DirteeTV.com: The Mixtape (Mixed by DJ MK)
2013: DirteeTV.com: The Mixtape EP, Vol. 2
דיסקוגרפיה > מיני-אלבומים

2018: Don't Gas Me
הערות שוליים

↑  CBC.ca - Arts - Music - Grime Wave, web.archive.org, ‏2010-03-06
↑  The Times & The Sunday Times, www.thetimes.co.uk (באנגלית)
↑  Mirror.co.uk, Dizzee Rascal says he's calmed down since his days of crime.., mirror, ‏2008-02-07
↑  Petridis, Alexis (2003-09-12). "Profile: Dizzee Rascal". The Guardian (באנגלית בריטית). ISSN 0261-3077. נבדק ב-2020-07-15.
1 2  Dizzee Rascal: You Ask The Questions, The Independent, ‏2004-08-12 (באנגלית)
↑   Dizzee Rascal on Growing up in the Projects & Raw Gun Culture in the U.K., סרטון  באתר יוטיוב (אורך: 6:53)
↑  "Garage star stabbed in Cyprus" (באנגלית בריטית). 2003-07-08. נבדק ב-2020-07-15.
↑  ינון רויכמן, דיזי רסקל - קוסם בן 18, באתר ynet, 26 באוגוסט 2003
↑  גידי אביבי, נער חדש בשכונה, באתר הארץ, 31 בדצמבר 2003
↑  Boy in da Corner - Dizzee Rascal | Songs, Reviews, Credits | AllMusic (באנגלית אמריקאית), נבדק ב-2020-07-15
↑  Rapper wins Mercury prize, the Guardian, ‏2003-09-10 (באנגלית)
↑  Dizzee Rascal | NME, NME Music News, Reviews, Videos, Galleries, Tickets and Blogs | NME.COM, ‏2007-07-30 (באנגלית)
↑  Showtime - Dizzee Rascal | Songs, Reviews, Credits | AllMusic (באנגלית אמריקאית), נבדק ב-2020-07-15
↑  Official Independent Albums Chart Top 50 | Official Charts Company, www.officialcharts.com (באנגלית)
↑  Dizzee Rascal: Tongue N' Cheek, Pitchfork (באנגלית)
↑  Invalid Friend ID, web.archive.org, ‏2009-09-11
↑  Official Albums Chart Top 100 | Official Charts Company, www.officialcharts.com (באנגלית)
↑  בן שלו, אמן הגריים הבריטי סקפטה זכה בפרס מרקורי היוקרתי, באתר הארץ, 17 בספטמבר 2016
↑  "Brit Awards 2010 winners in full" (באנגלית בריטית). 2010-02-16. נבדק ב-2020-07-15.
↑  Official Singles Chart Top 100 | Official Charts Company, www.officialcharts.com (באנגלית)
↑  Official Albums Chart Top 100 | Official Charts Company, www.officialcharts.com (באנגלית)
↑  Petridis, Alexis (2017-07-20). "Dizzee Rascal: Raskit review – the grime kingpin reclaims his crown". The Guardian (באנגלית בריטית). ISSN 0261-3077. נבדק ב-2020-07-15.
↑  Official Albums Chart Top 100 | Official Charts Company, www.officialcharts.com (באנגלית)
↑  Dizzee Rascal – 'Raskit' Review, NME Music News, Reviews, Videos, Galleries, Tickets and Blogs | NME.COM, ‏2017-07-20 (באנגלית)
| --- | --- |
בקרת זהויות :  BnF: cb14580572g (data)  GND: 135378915  ISNI: 0000 0003 6846 9668  LCCN: no2004024929  MusicBrainz: 1a99cc88-aea3-4fe3-96b9-20791667f65f  NKC: xx0067328  SUDOC: 082334625  VIAF: 66710808   WorldCat (עם VIAF): 66710808
האדם בחלל - מונחים
גרמי השמים

כדור הארץ: כוכב הלכת בו מצויים בני האדם.
הירח: ירח כדור הארץ.
השמש: כוכב הסדרה הראשית מסוג G אשר סביבו חג כדור הארץ.
מערכת השמש: מערכת כוכבי לכת אשר במרכזה כוכב השמש.
שביל החלב: גלקסיה ספירלית בעלת שש זרועות, שבה נמצאת מערכת השמש.
הקבוצה המקומית: קבוצת גלקסיות המונה כ־30 גלקסיות כאשר המסיביות הן שביל החלב וגלקסיית אנדרומדה.
צביר-על הבתולה: צביר-על המכיל את הקבוצה המקומית.
אדם ומעשיו

טכנולוגיית חלל: היא כל טכנולוגיה הקשורה לכניסה ואחזור אובייקטים או צורות חיים מן החלל.
טייס חלל : אדם היוצא למסע בחלל.
אסטרונאוט: טייס חלל מערבי.
קוסמונאוט: טייס חלל רוסי.
טייקונאוט: טייס חלל סיני.
חללית: כלי תחבורה שנועד לשנע חפצים ובני אדם בחלל.
רשימת שיטות הנעה של חללית.
ספוטניק 1: החללית האנושית הראשונה לטוס בחלל.
פיוניר 10: החללית בה נעשה הניסיון הראשון לתקשר עם חיים תבוניים מחוץ לכדור הארץ.
לוויין מלאכותי : התקן מלאכותי שתפקידו להקיף כוכב לכת.
לוויין נמוך מסלול: לוויינים המקיפים את כדור הארץ ביחס לתנועתו.
לוויין במסלול גאוסטציונרי: לוויין שמהירות הקפתו גדולה ממהירות ההקפה של כדור הארץ, אך שווה למהירות הזוויתית של כדור הארץ.
לוויו במסלול בינוני: לוויינים המקיפים את כדור הארץ במסלול שבין מסלול הלוויינים נמוכי המסלול ובין הלוויינים המקיפים את כדור הארץ במסלול גאוסטציונרי.
לוויין במסלול קוטבי: לוויין המקיף את כדור הארץ או כוכב אחר מעל לקטביו.
תחנת חלל: התקן קבוע בחלל המשמש כבסיס לשהייה קבועה של טייסי חלל.
תחנת החלל הבינלאומית: מיזם לבנייה ואחזקה של תחנת חלל קבועה מאוישת בשמי כדור הארץ.
מעבורת חלל: חללית רב פעמית המיועדת להעביר נוסעים ומטען בין כדור הארץ לתחנת חלל, או לבצע משימות מדעיות ומשימות תחזוקה במסלול נמוך סביב כדור הארץ.
פעילות חוץ רכבית: (Extra-vehicular activity - EVA) היא פעולה הנעשית על ידי אסטרונאוט מחוץ לכדור הארץ ומחוץ לחללית שלו.
חליפת חלל: לבוש מיוחד אשר נועד ליצור יכולת שרידה אנושית בחלל.
מושבת חלל: יישוב אנושי מחוץ לתחומי כדור הארץ.
סוכנות חלל: גוף ממשלתי המוציא לפועל את מדיניות החלל של המדינה.
אגודת החלל הישראלית: אגודה ישראלית לקידום חקר החלל בישראל.
נאס"א: (National Aeronautics and Space Administration) סוכנות החלל האמריקאית.
תצפיות

מצפה כוכבים: מבנה ארצי המשמש לצפייה בחלל.
טלסקופ : מכשיר לצפייה בעצמים רחוקים.
רדיו-טלסקופ: טלסקופ הקולט גלי רדיו מהחלל באמצעות אנטנות גדולות.
טלסקופ חלל: טלסקופ המצוי מחוץ לגבולות אטמוספירה.
טלסקופ החלל האבל: טלסקופ החלל הראשון.
קוסמוסופיה: (תורת חכמת הקוסמוס) תורה שבוחנת את מקומו של האדם ביקום ומחילה עליו קנה מידה קוסמי.
החלל הרחוק

חייזר: יצור נבון שהגיע לכדור הארץ מכוכב לכת אחר.
חיים מחוץ לכדור הארץ
פרויקט סט"י (SETI): פרויקט לחיפוש חיים תבוניים מחוץ לכדור הארץ.
נוסחת דרייק: נוסחה המנבאת את מספר התרבויות הלא-אנושיות המסוגלות ליצור קשר רדיו עם בני האדם בשביל החלב.
פרדוקס פרמי: טענה לפיה אם יש יצורים תבוניים על כוכבים אחרים, בוודאי היו כבר מגיעים לכדור הארץ. מכיוון שלא הגיעו, הם לא קיימים.
מונחים נוספים

חקר החלל - מונחים
כדור הארץ
טייס החלל ברוס מק'קנדלס בפעילות חוץ-רכבית
המחשה אומנותית מאת דון דייביס של מושבת חלל.
טלסקופ החלל האבל
דמות חוצן דמיונית
דרלינגטוניה

| דרלינגטוניה |
| --- | --- |
 דרלינגטוניה קליפורנית
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: אברשאים
משפחה:: נבליתיים
סוג:: דרלינגטוניה
מין:: דרלינגטוניה קליפורנית
שם מדעי
 Darlingtonia californica ‏Torrey, 1853
תחום תפוצה


דרלינגטוניה (שם מדעי: Darlingtonia californica) היא צמח טורף, מין יחיד בסוג Darlingtonia, אנדמי לצפון מדינת קליפורניה ודרום-מערב אורגון. שמה העממי "שושן הקוברה" (Cobra lily).
הדרלינגטוניה גדלה בקרקעות דלות בהן קיימת שטיפה מתמדת של המינרלים מהפשרת השלגים. צמח שושן הקוברה קיבל את שמו מהדמיון שבין המלכודת שלו לבין ראש נחש הקוברה.
הערות שוליים

↑  דרלינגטוניה באתר הרשימה האדומה של IUCN
| --- | --- |
בקרת זהויות :  NLI: 987007543240105171 
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
האיש שידע לעופף

עטיפת הספר האיש שידע לעופף מאת קארל צ'אפק
האיש שידע לעופף, סיפורים והומורסקות הוא ספר הכולל מבחר סיפורים הומוריסטיים קצרים מאת הסופר הצ'כי הנודע קארל צ'אפק, שזכה לפרסום רב בין שתי מלחמות העולם. הסיפורים קובצו יחד על ידי המתרגם דב קוסטלר. הספר ראה אור לראשונה בעברית בשנת 1977 בהוצאת דביר, ושמו ניתן לו מהסיפור "האיש שידע לעופף" המופיע בקובץ אגדות וסיפורי משנה בספר.
הקבצים המופיעים בספר

סיפורים מן הכיס הראשון
סיפורים מן הכיס השני
ספר האפוקריפים
אגדות וסיפורי משנה
אחרית דבר
לקריאה נוספת

קארל צ`אפק, האיש שידע לעופף. תרגום דב קווסטלר. הוצאת דביר 1977. 164 עמודים. מהדורה מחודשת: הוצאת מחברות לספרות 2010.
דיסקוס (דג)

| דיסקוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפתן
משפחה:: אמנוניים
סוג:: דיסקוס
שם מדעי
 Symphysodon ‏הקל, 1840
תחום תפוצה


דִּיסְקוּס (שם מדעי: Symphysodon) הוא שם של סוג ממשפחת האמנוניים הכולל שלושה מיני דגים, שמוצאם ממקווי מים מתוקים באגן האמזונאס. דגי הדיסקוס נפוצים מאוד כדגי נוי ונחשבים ליפים ויוקרתיים ביותר. הם מגודלים במספר מדינות ביבשת אסיה.
מקור שמו של דג ה"דיסקוס" נובע מדמיונו לדיסקוס הנזרק באולימפיאדה.
טקסונומיה

הדיסקוס שייך לסוג Symphysodon וכולל שלושה מינים:
דיסקוס נפוץ (Symphysodon aequifasciatus)
דיסקית (Symphysodon discus)
דיסקוס ירוק (Symphysodon tarzoo).
דג מסוג דיסקוס נצפה לראשונה באמזונאס בשנת 1840 על ידי ד"ר האקל ולכן אותו זן גם נקרא על שמו. בשנת 1921 הוצג לראשונה, בהמבורג דג דיסקוס בתערוכה של דגי נוי.
גידול הדיסקוס

דיסקוסים הם דגים רגועים יחסית. הם רגישים ביותר ללחץ ומחסור בהגנה, לכן מומלץ לגדלם במקומות שקטים כגון בית או משרד, ולספק להם צמחייה ואבנים להסתתר מאחוריהם.
יש להקפיד על טמפרטורת מים בין 26 ל-30 מעלות צלזיוס. טמפרטורה של 29 מעלות היא מיטבית לגידול דגים בוגרים, ואילו לדגים צעירים מומלצת טמפרטורה של כ-31 מעלות. מי האקווריום צריכים להיות מעט חומציים. חומציות (pH) של 5.5-6.5 מעולה עבור דיסקוס מהטבע. עבור דיסקוס שגדל בשבי חומציות בטווח 6.4-6.8 נחשבת טובה מאוד.
בעקבות התערבות של מגדלים רבים נוצרו הכלאות רבות.
הערות שוליים

↑  ע"פ האקדמיה ללשון
נקבה מהמין Symphysodon discus
נקבה מטילה ביצים
| --- | --- |
בקרת זהויות :  BNE: XX558913
דוד טאייצ'או

| --- | --- |
אין תמונה חופשית
 לידה:  20 בנובמבר 1996 (בן 27)
 מידע כללי
 מדינה:  ישראל ישראל
 ספורט
 ענף ספורט:  אתלטיקה
 תת-ענף:  ריצת 800 מטר, ריצת 1500 מטר
 מועדון:  מכבי תל אביב
 מאמן:  גזצ'או יוסף
 הישגים
 שיאים אישיים:  800 מטר: 1:49.96 דקות (2019)  1000 מטר: 2:21.59 דקות (2019)  1500 מטר: 3:43.02 דקות (2021)  3000 מטר: 7:59.18 דקות (2022)  5000 מטר: 13:46.14 דקות (2022)  10,000 מטר: 30:21.24 דקות (2020)  חצי מרתון: 1:04:08 שעות (2019)  מרתון: 2:13:00 שעות (2022)
 
דוד (נצ'ו) טאייצ'או (נולד ב-20 בנובמבר 1996) הוא אתלט ישראלי, אלוף ישראל 6 פעמים ברציפות (2016–2021) בריצת 800 מטר ואלוף ישראל 4 פעמים ברציפות (2018–2021) בריצת 1500 מטר.
ביוגרפיה

בנעוריו למד טאייצ'או בכפר הנוער בן שמן, שם גם התחיל להתאמן באתלטיקה.
בשנת 2013 הוא השתתף לראשונה באליפות ישראל. הוא התחרה בריצת 1500 מטר וסיים במקום ה-13, בתוצאה 4:13.70 דקות.
ביוגרפיה > 2014

באליפות ישראל לנוער שנערכה ביוני 2014 ניצח טאייצ'או בריצת 800 מטר בתוצאה 1:58.11, וסיים במקום השני בריצת 1500 מטר. באליפות ישראל שנערכה ביולי הוא סיים במקום ה-5 בריצת 800 מטר.
ביוגרפיה > 2015

באליפות ישראל לנוער שנערכה ביוני 2015 זכה בשתי מדליות זהב, בריצת 800 מטר (1:53.96 דקות) ובריצת 1500 מטר (3:57.07 דקות). באליפות ישראל שנערכה ביולי הוא זכה במדליית ארד בריצת 800 מטר, אחרי חברו לאגודה דסטין אמרני, ומוקט פטנה מאתלטי אורן השרון.
ביוגרפיה > 2016

באליפות ישראל שנערכה ביולי 2016, טאייצ'או זכה לראשונה בתואר אלוף ישראל, בריצת 800 מטר. הוא קבע תוצאה של 1:51.52 דקות והקדים את מוקט פטנה ודסטין אמרני. בריצת 1500 מטר הוא זכה במדליית הארד, בתוצאה 3:47.76 דקות. מאוחר יותר בחודש יולי, טאייצ'או ניצח בתחרות בהויזדן, בלגיה תוך ששיפר את שיאו האישי, כשקבע 1:50.09 דקות. באליפות הבלקן במרוצי שדה, שנערכה בנובמבר, הוא סיים במקום ה-10.
ביוגרפיה > 2017

בחודש מאי טאייצ'או שיפר את שיאו האישי בריצת 1500 מטר ל-3:45.11 דקות. באליפות אירופה לאומות באתלטיקה שנערכה ביוני, סיים במקום ה-12 בריצת 800 מטר. באליפות ישראל שנערכה ביולי טאייצ'או הגן על תוארו בריצת ה-800 מטר וקבע תוצאה של 1:54.61 דקות.